Pohjoismaisten hiihtolajien Suomen olympiakarsinnat 1972

**Pohjoismaisten lajien Suomen olympiakarsinnat** käytiin vuonna **1972** useammassa vaiheessa ja paikassa tammikuussa 1972.

Ensimmäiset karsinnat järjestettiin Yhdistetyn osalta Rovaniemen Ounasvaaralla 1.-2. tammikuuta ja maastohiihdon Kuusamon Rukalla 2. ja 4. tammikuuta. Näiden mäkihyppääjien osalta juuri hypätty Saksan-Itävallan mäkiviikko tarjosivat pohjan ensivalinnalle. Siinä naisten koko olympiajoukkue valittiin kerralla; miehissä jäi kolme paikkaa auki, yhdistetyssä yksi ja mäöenlaksussa 1-2 paikkaa. Myöhemmin suoritetuilla karsinnoilla täydennettiin joukkuetta 16. tammikuuta.

## Yhdistetyn karsinnat Ounasvaaralla 1.-4. tammikuuta




Yhdistetyn kisan ensimmäinen osa 15 km:n hiihto, jossa espoolaisen IK Örnenin Tom Backman otti voiton 12 sekuntia ennen Suonenjonen Rauno Miettistä. Kolmanneksi tullut Lahden Erkki Kilpinen hävisi Backmanille puoli minuuttia.
Toisena kilpailupäivänä suoritettiin mäkikisa, jossa Miettinen ja Kilpinen suorituksillaan varmistivat olympiapaikan. Lammin nuori Jukka Kuvaja oli mäkikisan kakkonen Miettisen voittaessa. Hiihdon voittanut Backman epäonnistui mäkikisassa pudoten lopputuloksissa sijalle 6.



## Rukan maastohiihtokarsinnat 2. ja 4. tammikuuta

### Miehet 15 km:n katsastuskisa



Miesten pikamatkan karsinnat suoritettiin uuden vuoden jälkeen Rukan vaativassa maastossa. Mukana oli kolmen vuoden tauon jälkeen kilpaladuille palannut Pellon Ponnen Eero Mäntyranta, joka kuitenkin keskeytti kovan alkuvedon jälkeen. Kisa voiton otti jo edellisenä vuonna hyvin menestytynyt kuusamolainen Osmo Karjalainen, joka voitti nuorten sarjoista nousseet Kurikan Juha Miedon ja Juhani Revon. Kokenut kuumolainen Kalevi Oikarainen oli neljäs. Kokeneet pitkän matkan hiihtäjät Vetelin Hannu Taipale oli 9., Anttolan Urheilijain Heikki Ripatti 12. ja Ounasvaaran Hiihtoseuran Teuvo Hatunen 13.



### Naisten 5 km:n katsastuskisa



Naisten 5 km:n kisan kärkikuusikko oli olympiavalmennettavien joukko, joka vahvisti heidän kisajoukkoon kuulumista. Kisan voitti ylivoimaisesti Vehkalahden Marjatta Kajosmaa.



### Miehet 50 km:n katsastuskisa




Kuusamon Rukalla hiihdetty 47 km:n mittainen kisa nosti Oulujoen Raimo Lehtisen voittajaksi ennen Ounasvaaran Teuvo Hatusta. Lopussa nopeimman 10 km hiihtänyt entinen mestari Eero Mäntyranta nousi kolmanneksi ennen Ilomantsin Kinnusta ja Kuusamon Liimataista. Hiihdoillaan Lehtinen ja Hatunen varmistivat olympiapaikkansa. Kisan 7. oli Squaw Valleyn 50 km:n olympiavoittaja 40-vuotias Kalevi Hämäläinen häviten kolme minuuttia voittajalle. 


### Sapporoon Hiihtoliiton 4. tammikuuta esittämät urheilijat

Hiihtoliiton hiihtovaliokunta nimesi jo pääosan joukkueesta. Olympiakomitea teki lopullisen hyväksynnän, mutta esitykset noudattivat aiemmin sovittuja määriä. Osa jäi vielä siis nimeämättä. Ehdokaslistalla oli kaksi mäkimiestä ja kaksi yhdistetyn miestä sekä kuusi naishiihtäjää ja kuusi mieshiihtäjää.

*Naishiihtäjät:
** Marjatta Kajosmaa, Hilkka Kuntola, Marjatta Muttilainen, Senja Pusula, Liisa Suihkonen ja Helena Takalo
* Mieshiihtäjät:
** Teuvo Hatunen, Osmo Karjalainen, Raimo Lehtinen, Juha Mieto, Kalevi Oikarainen ja Juhani Repo
*Mäkihyppy:
** Tauno Käyhkö ja Esko Rautionaho
*Yhdistetty:
** Erkki Kilpinen ja Rauno Miettinen
## Lahden karsinnat 9. tammikuuta

### Yhdistetty








### Mäkihyppy


## Mäkihyppy 15. tammikuuta Jyväskylän Laajavuoressa



Jyväskylän Laajavuoressa hypätyn toiseksi viimeinen karsintakisa nosti Kari Ylianttilan asemia, vaikka hän kaatuikin ensimmäisen hyppynsä. Aiemmin valittujen Rautionahon ja Käyhkön lisäksi Ylianttila näyttää lähes varmalta olympiaehdokkaalta. Jos neljäs valitaan, valittava on joko Puijon Ruotsalainen tai Ounasvaaran Törmänen. 



## Katsastuskisat 16. tammikuuta
### Miehet 30 km:n katsastuskisa Vuokatissa




Sotkamossa Vuokatin alueella hiihdetty viimeinen hiihtokarsinta keräsi 6 000 katsojaa kisapaikalle. Kisan neljä ensimmäistä eli Karjalainen, Lehtinen, Hatunen ja Mäntyranta oli lopputuloksissa puolen minuutin sisällä. Kisoihin jo valituista Kalevi Oikarainen ja Juhani Repo sekä Hannu Taipale ja Manne Liimatainen keskeyttivät kisan. Aiemmissa kansallisissa kisoissa mahdolliseksi olympiaehdokkaaksi noussut Kolarin Timo Peteri sijoittui 11:ksi. 



### Mäkihyppy Jyväskylän Laajavuoressa




Jyväskylän Laajavuoressa hypätyn viimeisne karsintakisan perusteella kisaehdokkaaisiin nousi kolmas rovaniemeläinen eli 18-vuotias Kari Ylianttila, joka kaatui toisen hyppynsä sijoittuen lopputuloksissa kuitenkin toiseksi. Mahdollisena ehdokkaana hypännyt neljäs rovaniemeläinen eli 17-vuotias Jouko Törmänen epäonnistui viimeisessä karsinnassa ja jäi näin pois olympiaehdokkaiden joukosta. 



### Sapporoon Olympiakomitean 16. tammikuuta valitsemat urheilijat

Olympiajoukkuetta täydennettiin 16. tammikuuta. Naijoukkue säilyi ennallaan eli kuusi aiemmin valittua ei saanut lisäyksiä. Miesten maastohiihtojoukkue sai kolme uutta eli Vuokatissa edukseen esiintyneen Eero Mäntyrannan, Hannu Taipaleen ja alkutalven tasaisten suoritusten perusteella Manne Liimataisen. Miesten mäkihyppy sai vain yhden lisähyppääjän eli Kari Ylianttilan, neljäs ehdolla ollut Jouko Törmänen sai olympiakomitean käsittelyssä hylkäyksen äänin 6-5. Yhdistettyyn tuli lisäyksiä Jukka Kuvaja.  

*Naishiihtäjät:
** Marjatta Kajosmaa, Hilkka Kuntola, Marjatta Muttilainen, Senja Pusula, Liisa Suihkonen ja Helena Takalo
* Mieshiihtäjät:
** Teuvo Hatunen, Osmo Karjalainen, Raimo Lehtinen, Manne Liimatainen, Eero Mäntyranta, Juha Mieto, Kalevi Oikarainen, Juhani Repo ja Hannu Taipale
*Mäkihyppy:
** Tauno Käyhkö, Esko Rautionaho ja Kari Ylianttila
*Yhdistetty:
** Erkki Kilpinen, Jukka Kuvaja ja Rauno Miettinen

## Lähteet